Държавен вестник, бр. 106, 2011 г., стр. 21

БРОЙ  106	
Д Ъ Р Ж А В Е Н  В Е С Т Н И К 	
СТР.  21  
Чл. 122. (1) Средствата, изразходвани за 
пътни разходи за участие на делегати на Бъл­
гарската народна банка в заседания на работ­
ните формати на Съвета на Европейския съюз, 
които попадат в обхвата на Решение 32/2011 
на Генералния секретар на Съвета/Върховния 
представител за Общата външна политика и 
политика на сигурност относно възстановяване 
на пътни разходи за делегати на членовете на 
Съвета, се възстановяват в двумесечен срок 
на Българската народна банка от централния 
бюджет след извършване на проверка от Гене­
ралния секретариат на Съвета на декларира­
ните от Република България и подлежащи на 
възстановяване пътни разходи за съответната 
бюджетна година.
(2) Превеждането на средствата по ал. 1 се 
извършва въз основа на отправено от Българ­
ската народна банка искане до министъра на 
финансите след срока по ал. 1 и се отразява в 
увеличение на разходите на централния бюджет.
Чл. 123. (1) При внос на стоки и услуги в 
изпълнение на междуправителствени кредитни 
и клирингови спогодби и протоколи, от които 
произтичат разплащания с бюджета, министърът 
на финансите одобрява на фирмите вносителки 
коефициент за преизчисляване на преводните 
и клиринговите рубли в левове в размер не 
по-малък от 0,45 лв. за една преводна или 
клирингова рубла.
(2) За митнически оценки на природния 
газ, доставен в погашение на задълженията 
на Русия и Украйна по Споразумението за 
сътрудничество в усвояването на Ямбургското 
газово находище и строителството на газопро­
вода Ямбург – Западна граница на СССР, през 
2012 г. се прилага коефициент 0,45 лв. за една 
преводна рубла – условна разчетна единица 
по споразумението и протоколите към него.
Чл. 124. (1) Средствата с произход от ос­
татъчните салда от клирингови и бартерни 
междуправителствени споразумения могат да 
се ползват за капиталови разходи по реда на 
Закона за устройството на държавния бюджет.
(2) Остатъчните салда от конвертируемите 
валутни наличности към 31 декември 2011 г. в 
задграничните представителства на Република 
България могат да се ползват за сметка на 
утвърдената субсидия по бюджета на Минис­
терството на външните работи за 2012 г., а в 
Центъра на промишлеността на Република 
България в Москва, Руската федерация – за 
сметка на утвърдената субсидия по бюджета на 
Министерството на икономиката, енергетиката 
и туризма за 2012 г.
(3) Реализираните приходи във валута от 
второстепенните разпоредители с бюджетни 
кредити – задграничните представителства на 
Република България, могат да се използват за 
издръжка и трансфери в системата на Минис­
терството на външните работи в рамките на 
утвърдения му бюджет за 2012 г.
(4) Набраните средства в затворени (некон­
вертируеми) валути в задграничните предста­
вителства на Република България могат да се 
ползват за капиталови разходи над утвърдения 
лимит след разрешение на министъра на финан­
сите и независимо от изпълнението на собст­
вените приходи при спазване изискванията на 
Закона за устройството на държавния бюджет.
Чл. 125. „Вазовски машиностроителни 
заводи“ – ЕАД, Сопот, в срок не по-късно от 
28 декември 2012 г. да възстанови по републи­
канския бюджет:
1. предоставените като временна финансова 
помощ с Решение № 88 на Министерския съвет 
от 2001 г. средства в размер 8200 хил. лв. и дъл­
жимите към 31 декември 2003 г. лихви по тях;
2. заплатените от държавата средства в раз­
мер 211 046 630 японски йени и начислените 
към 31 декември 2003 г. лихви като вноски по 
договора за заем, сключен между „Ничимен 
корпорейшън“ и „Вазовски машиностроителни 
заводи“ – ЕАД, Сопот.
Заключителни разпоредби
§ 1. Навсякъде в Наредбата за служебните 
командировки и специализации в чужбина, при­
ета с Постановление № 115 на Министерския 
съвет от 2004 г. (обн., ДВ, бр. 50 от 2004 г.; 
изм. и доп., бр. 80 и 86 от 2004 г., бр. 36 и 96 
от 2005 г., бр. 2 от 2006 г., бр. 23 и 98 от 2007 г., 
бр. 64 от 2008 г.,  бр. 10 от 2009 г., бр. 73 от 
2010 г. и бр. 19 от 2011 г.), думите „Решение 
31/2008“ се заменят с „Решение 32/2011“.
§ 2. В Наредбата за условията и реда за 
управление на средствата от Фонда за безопас­
ност на движението, приета с Постановление 
№ 172 на Министерския съвет от 2011 г. (ДВ, 
бр. 49 от 2011 г.), в чл. 3, ал. 2 думите „от­
делна сметка за чужди средства“ се заменят с 
„бюджетна сметка“.
§ 3. В Постановление № 186 на Министерския 
съвет от 2010 г. за осигуряване на целодневна 
организация на учебния ден за учениците от I 
и ІІ клас в държавните и общинските учили­
ща (обн., ДВ, бр. 71 от 2010 г.; изм., бр. 40 от 
2011 г.) в чл. 1 се създава ал. 3:
„(3) При осигурено финансиране от евро­
пейски фондове и програми за целодневна 
организация на учебния ден в средищните 
училища средствата по ал. 1 не се осигуряват 
от държавния бюджет.“
§ 4. В Постановление № 59 на Министер­
ския съвет от 2011 г. за условията и реда за 
отпускане на безлихвени заеми на общините от 
централния бюджет за финансиране на разходи 
за окончателни плащания по одобрени проекти 
по Програмата за развитие на селските райони 
за периода 2007 – 2013 г. и за тяхното възстано­
вяване (обн., ДВ, бр. 22 от 2011 г.; изм. и доп., 
бр. 91 от 2011 г.) в чл. 3, ал. 6 след думите „по 
чл. 2, ал. 1“ се поставя запетая и се добавя „но 
не по-късно от 15 декември“.